Informații false pe internet despre kitul COVID-19. Medicii ne avertizează în privința unei informări corecte.
Pe reţelele de socializare circulă informaţii false despre kit-ul COVID-19 de care oamenii au nevoie acasă. Kit-ul conţine betadină, cu care apare indicat să facem gargară. Medicii avertizează că trebuie folosită doar în anumite condiţii.
Conform listei propuse pe post de kit împotriva COVID-19 pentru acasă, care apare în mai multe postări Facebook, este indicat să folosim betadină pentru gargară, vitamine, paracetamol şi să avem un cilindru de oxigen.Aceste informaţii sunt de cele mai multe ori eronate şi vin din partea unor oameni fără pregătire medicală.Specialiştii spun că o alimentaţie echilibrată conţine toate vitaminele de care avem nevoie, nu este necesar să luăm suplimente.Betadina poate provoca arsuri grave dacă facem gargară cu ea"Betadina este un produs medical care este destinat să fie folosit de către profesionişti în domeniul sănătăţii. Poate să dea arsuri dacă este pusă pe piele o perioadă mai lungă de timp, pe anumite tipuri de răni, pe mucoase, cu atât mai mult pe mucoasa bucală dacă faci gargară cu ea.Aşa ceva nu este descris medical. Scade încrederea pacienţilor în medici pentru că uite, medicii nu au spus de lucrul ăsta, dar au găsit ei pe undeva pe internet şi astfel pun la îndoială recomandările medicale, spun că ştiu ei mai bine", a declarat Dr. Ciobotaru Ovidiu, medic internist.Informațiile despre kitul COVID-19 au fost găsite pe un grup de Facebook: